ไอโฟนรุ่นเล็กเปิดให้จองได้ 14 พ.ค.นี้
ผู้สื่อข่าวรายงานว่า แอปเปิล เตรียมเปิดให้ลูกค้าในประเทศไทยได้สั่งซื้อ iPhone SE รุ่นที่ 2 ผ่านเว็บไซต์ apple.com/th และแอปพลิเคชัน Apple Store ได้ในวันที่ 14 พ.ค.จะถึงนี้ โดยทางแอปเปิลจะเริ่มส่งมอบเครื่องในอีกประมาณ 2 สัปดาห์ นอกจากนั้น iPhone SE รุ่นใหม่จะมีจำหน่ายที่ร้านตัวแทนจำหน่ายที่ได้รับอนุญาตของแอปเปิลและผู้ให้บริการเครือข่ายโทรศัพท์บางรายทั้งนี้ แอปเปิลได้เปิดตัว iPhone รุ่นเล็กซึ่งหายหน้าไป 4 ปี แต่ทรงพลังเท่ากับรุ่นใหญ่กับชิป A13 Bionic ที่ออกแบบโดยแอปเปิล และเป็นชิปที่เร็วที่สุดในสมาร์ทโฟน ซึ่งจะนำประโยชน์จากการประมวลผลภาพถ่ายด้วยคอมพิวเตอร์มาสู่สมาร์ทโฟน รวมถึงโหมดภาพถ่ายบุคคล และยังได้รับการออกแบบมาให้ทนฝุ่นและน้ำอีกด้วย มีให้เลือกถึง 3 สี ได้แก่ สีดำ สีขาว และ (PRODUCT) RED ในราคาประหยัด เริ่มต้นที่ 14900 บาท จอภาพเรติน่าขนาด 4.7 นิ้ว จับคู่มากับ Touch ID เพื่อความปลอดภัยปลดล็อกการใช้งานสำหรับ iPhone SE รุ่นที่ 2 จะมีหน้าตาคล้ายกับ iPhone 8 แต่อัปเกรดเหนือกว่าหลายจุด สำหรับกล้องเป็นระบบกล้องเดี่ยว กล้องไวด์ความละเอียด 12 ล้านพิกเซล พร้อมรูรับแสงขนาด f/1.8 และการใช้โปรเซสเซอร์รับสัญญาณภาพร่วมกับ Neural Engine ของชิป A13 Bionic เพื่อใช้ประโยชน์จากการประมวลผลภาพถ่ายด้วยคอมพิวเตอร์ให้มากขึ้นอีก รวมถึงโหมดภาพถ่ายบุคคล เอฟเฟกต์การจัดแสงภาพถ่ายบุคคลทั้งหกแบบและการควบคุมระยะชัดลึกนอกจากนี้ กล้องหน้าของ iPhone SE ยังถ่ายภาพบุคคลได้อย่างสวยงาม โดยใช้การเรียนรู้ของระบบและการประเมินความลึกแบบ Monocular อีกด้วย HDR อัจฉริยะเจเนอเรชันถัดไปที่มาอยู่บน iPhone SE จะตรวจจับสิ่งที่ถ่ายและปรับแสงอย่างชาญฉลาด เพื่อให้ได้ภาพถ่ายที่ดูเป็นธรรมชาติยิ่งขึ้น พร้อมถ่ายทอดรายละเอียดในส่วนไฮไลต์และเงามืดอย่างน่าทึ่ง ด้วย ชิป A13 Bionic เหมาะสำหรับบันทึกวิดีโอได้ ด้วยระบบเสียงสเตอริโอ เล่นเกมและท่องเว็บได้อย่างรวดเร็วทันใจ สามารถชาร์จแบบไร้สายและยังรองรับการชาร์จเร็วอีกด้วย ลูกค้าจึงชาร์จได้ถึง 50% ภายในเวลาเพียง 30 นาที Wi-Fi 6 และ LTE ระดับ Gigabit.
แอปเปิล เตรียมเปิดให้ลูกค้าในประเทศไทยได้สั่งซื้อ iPhone SE รุ่นที่ 2 ผ่านเว็บไซต์ apple.com/th และแอปพลิเคชัน Apple Store ได้ในวันที่ 14 พ.ค.จะถึงนี้
iPhone SE,ไอโฟน SE,iPhone รุ่นใหม่,แอปเปิล,iPhone,เปิดตัวสมาร์ทโฟน,ข่าววันนี้